2. Anlægsbevilling - Byggemodning af nyt boligområde i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 413, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 8,9 mio. kr. til 
udstykning og byggemodning af et nyt boligområde i [adresse].
Den nye udstykning, som omfatter et areal på ca. 3,5 ha, vil realisere lokalplan nr. 413, der giver mulighed 
for etableringen af et nyt attraktivt boligområde centralt i Ulstrup. Udstykningen indeholder ca. 14 
parcelhusgrunde samt byggemodning af fire storparceller. Vedhæftede kortbilag ”Nyt boligområde ved 
[adresse] og Skovvej i Ulstrup” viser projektarealet.
Byggemodningen vil ske i overensstemmelse med lokalplan nr. 413 – ”Boligområde i [adresse]”.
Tidsplanen for byggemodningen af området indebærer, at projektering samt udbud af anlægsprojekt 
forventes afsluttet i 1. halvår 2024. Anlægsarbejdet forventes gennemført i perioden august 2024 til marts 
2025.
VURDERING
Arealet, som er udlagt til boligområde, har tidligere været anvendt til erhvervsformål, som har medført en 
forurening på grunden.
Teknik og Miljø forventer på baggrund af rådgivning og dialog med Region Midtjylland, at håndteringen og 
fjernelsen af den resterende jordforurening vil betyde, at regionen vil kunne træffe afgørelse om at ophæve 
kortlægningen af grunden. Området vil dermed ikke længere være klassificeret som forurenet, hvilket vil 
have positiv indvirkning på mulige salgspriser, samt gøre byggeproces og belåning af boliggrundene mindre 
restriktiv for de kommende grundejere.
Region Midtjylland har tidligere vurderet, at der ikke var grundlag for at kortlægge ejendommen som mulig 
forurenet. Regionen har ved en fornyet gennemgang af sagen i 2023 valgt at kortlægge grunden på 
vidensniveau 1 (mulig forurenet). Den ændrede kortlægning begrundes med ny viden i forhold til PFAS, 
samt fornyet praksis for kontrol af tidligere gennemførte afværgetiltag.
Der er i 2. halvår 2023 gennemført en screeningsundersøgelse af forureningsniveauet i området, hvor der 
er påvist spor af restforurening i et meget begrænset omfang. Undersøgelsen er vedlagt.
Teknik og Miljø vurderer på baggrund af undersøgelsen, at det vil være økonomisk rentabelt at fjerne den 
resterende jordforurening, og at der dermed kan igangsættes projektering af udstykningen i 
overensstemmelse med lokalplan nr. 413.
Håndteringen og fjernelse af forurenet jord vil foregå sideløbende med detailprojekteringen og udbuddet af 
anlægsprojektet. Teknik og Miljø forventer på baggrund af dialogen med regionen, at der kan foreligge en 
[adresse]: EMN-2023-01295
Dok-ID: 3657776
Sagsbehandler: chhn
Teknik- og Miljøudvalget
6. marts 2024  16:00
afgørelse om ophævelse af kortlægningen medio 2024, hvorfor der søges anlægsbevilling med henblik på 
at fremme realiseringen af lokalplanen mest muligt.
Teknik og Miljø har modtaget enkelte henvendelser fra interesserede købere til storparcellerne.
Udbud og salg af storparcellerne forventes at kunne gennemføres i 2. halvår 2024. Udbud og salg af 
parcelhusgrundene vil kunne gennemføres i 1. halvår 2025.
Der vil i forbindelse med den kommende sag om prissætning af storparcellerne blive fremlagt et forslag til, 
hvordan fælleshuset i området kan realiseres i samspil med realiseringen af storparcellerne.
Teknik og Miljø vurderer, at håndteringen af jordforureningen samt byggemodningen til boligformål vil 
bidrage med en anselig klimabelastning, da etablering af veje, forsyningsledninger og bebyggelse generelt 
nødvendiggør et højt ressourceforbrug. Opførsel af nye energivenlige bygninger, som forventeligt tilsluttes 
[adresse] fjernvarmenet, vil dog bidrage med et positivt klimaaftryk fremadrettet.
ØKONOMI
Anlægsudgifterne til projektering og byggemodning udgør overslagsmæssigt 8,9 mio. kr. fordelt som følger:
Aktivitet
Beløb kr.
Jord- og miljøtekniske undersøgelser
150.000
Opmåling og udstykning
350.000
Detailprojektering, udbud, tilsyn og projektledelse
300.000
Vej- og stianlæg
3.200.000
Anlæg til håndtering af klimavand
300.000
Belysning
400.000
Beplantning og fællesarealer
650.000
Tilslutningsafgifter
1.900.000
Drift af området i salgsperioden
100.000
Håndtering af forurenet jord
1.000.000
Uforudsete udgifter
550.000
I alt
8.900.000
Udover ovennævnte anlægsudgifter vil der i 2024 være en udgift til vejvandingsbidrag på overslagsmæssigt 
150.000 kr. der skal konteres som en driftsudgift.
Vej vandingsbidraget bliver endeligt fastsat på baggrund af Favrskov Spildevands takster dom en 
procentdel af anlægsudgiften til regnvandsanlægget.
Den tidligere erhvervsejendom (Expedit) var tilsluttet Favrskov Spildevands anlæg. Udgifterne til afholdelse 
af tilslutningsafgifter udgør dermed en mindre andel end sædvanligt, da der ikke vil blive opkrævet 
tilslutningsbidrag for regn- og spildevand.  
Der er i ”Budget 2024-27” afsat rådighedsbeløb på jordforsyningsområdet på i alt 8,9 mio. kr. fordelt med 
3,9 mio. kr. i 2024 og 5,0 mio. kr. i 2025 til byggemodning og udstykning af boligområdet i [adresse]. 
Rådighedsbeløbet indeholder forventede udgifter til forundersøgelser, udstykning, håndtering af 
jordforurening, etablering af vejanlæg samt afholdelse af tilslutningsbidrag.
Når byggemodningen er afsluttet, vil Skovvej opfylde kriterierne for opklassificering fra privat fællesvej til 
kommunal vej på strækningen mellem [adresse] og [adresse]. 
Vedligeholdelsesudgifterne til [adresse], som forventes at udgøre 5.000 kr. årligt, omfatter hovedsageligt 
vintervedligehold, drift af rabatgræs samt renhold af vejarealet. 
Vurdering af fremtidig vejstatus for øvrige veje i udstykningen afventer endelig udmatrikulering af 
lokalplanområdet. Udgifterne til eventuel drift af vejarealer vil derfor løbende blive håndteret i særskilte 
sager, som også vil omfatte øvrige nyetablerede udstykninger i [adresse].
Den samlede drift af belysningen i udstykningen vil dog skulle bekostes af Favrskov Kommune, uafhængigt 
af den fremtidige vejstatus. Udgiften hertil forventes at udgøre 11.000 kr. årligt. 
De samlede afledte driftsomkostninger forventes dermed at udgøre 16.000 kr. årligt, når 
byggemodningsprojektet er afsluttet. Driftsudgifterne vil blive indarbejdet i forbindelse med den tekniske 
budgetlægning for 2025-28 på vejdriftsområdet. I 2024 indarbejdes desuden en enkeltstående driftsudgift 
på 150.000 kr. til afvandingsbidrag.
Udgifterne til byggemodningen af området vil blive modsvaret af løbende indtægter fra salg af grundene.
INDSTILLING
Direktøren for Teknik og Miljø indstiller til Byrådet:
1.
At give en anlægsbevilling på 8,9 mio. kr. til byggemodning af et nyt boligområde ved [adresse] i 
Ulstrup, finansieret af de afsatte rådighedsbeløb på 3,9 mio. kr. i 2024 og 5,0 mio. kr. i 2025.
2.
At driftsbudgettet for 2024 udvides med 150.000 kr. til finansiering af vejafvandingsbidrag.
3.
At godkende opklassificering af Skovvej fra privat fællesvej til kommunal vej på strækningen mellem 
[adresse] og [adresse]. 
4.
At der i forbindelse med budgetlægningen for 2025-28 indarbejdes 16.000 kr. årligt på vejområdet til 
drift og vedligehold af vej- og belysningsanlæg i udstykningen.
BESLUTNING
.
Teknik- og Miljøudvalget, 6. marts 2024: 
Fraværende: Ingen
Indstilles godkendt.
Bilag

Kortbilag - Nyt boligområde ved [adresse] og Skovvej i Ulstrup (3659652)

[adresse] - Screening af forureningsniveau (3664094)
